Source: http://docplayer.fi/1895023-Kodin-asumisopas-tarjoamme-viihtyisia-turvallisia-laadultaan-hyvia-asuntoja-ja-asuinymparistoja-seka-ammattitaitoista-kiinteistojen-hallintaa.html
Timestamp: 2017-11-20 19:56:31+00:00
Document Index: 14672733

Matched Legal Cases: ['KKO ', 'kko ', 'kko ', 'kko ', 'KKO ', 'kko ', 'kko ']

Kodin asumisopas. Tarjoamme viihtyisiä, turvallisia, laadultaan hyviä asuntoja ja asuinympäristöjä sekä ammattitaitoista kiinteistöjen hallintaa. - PDF
Download "Kodin asumisopas. Tarjoamme viihtyisiä, turvallisia, laadultaan hyviä asuntoja ja asuinympäristöjä sekä ammattitaitoista kiinteistöjen hallintaa."
1 Kodin asumisopas Tarjoamme viihtyisiä, turvallisia, laadultaan hyviä asuntoja ja asuinympäristöjä sekä ammattitaitoista kiinteistöjen hallintaa.
2 TERVETULOA KOUVOLAN ASUNNOT OY:N ASUKKAAKSI Tämä kodin asumisopas sisältää ohjeita asumisesta ja asunnon hoitamisesta. Tutustu oppaaseen ja säilytä opas asunnossasi. Henkilökuntamme auttaa sinua mielellään asumista koskevissa kysymyksissä. Kouvolan Asunnot Oy on Kouvolan kaupungin omistama asuntojen hallinnointiin ja vuokraukseen keskittynyt yhtiö. Omistuksessamme on noin 200 kiinteistöä, joissa on noin 4350 huoneistoa. Yhtiön tavoitteena on olla merkittävä ja luotettava tekijä Kouvolan vuokra-asuntomarkkinoilla. Tavoitteemme on myös tarjota viihtyisiä, turvallisia ja laadultaan hyviä asuntoja sekä asuinympäristöjä asukkaillemme. Sisältö MUUTTAMINEN... 3 VUOKRANMAKSU... 4 OHJEITA HÄIRIÖTILANTEISIIN... 5 ASUKASDEMOKRATIA... 5 ASUNNON HOITAMINEN... 6 YHTEISTEN TILOJEN KÄYTTÖ ASUMISTURVALLISUUS VASTUUNJAKOTAULUKKO JÄRJESTYSSÄÄNNÖT
3 MUUTTAMINEN VUOKRASOPIMUS Kirjallinen vuokrasopimus allekirjoitetaan Kouvolan Asuntojen asiakaspalvelussa. Vuokrasopimus on joko toistaiseksi voimassa oleva tai määräaikainen. Toistaiseksi voimassa oleva sopimus on voimassa, kunnes sopimus irtisanotaan tai puretaan. Määräaikainen vuokrasopimus sitoo molempia osapuolia sopimusajan. Pariskuntien vuokrasopimus tehdään molempien nimiin. MUUTTOPÄIVÄ Muuttopäivä on vuokrasopimuksen mukainen vuokrasuhteen alkamispäivä. ASUNNON TARKASTUS MUUTTAJAN MUISTILISTA Tee muuttoilmoitus maistraattiin ja postiin. Muuttoilmoituksen voi tehdä esim. sähköisesti Tee osoitteenmuutokset pankille, vakuutusyhtiölle, ystäville ym. Tee sähkösopimus sähköyhtiön kanssa. Ota kotivakuutus irtaimistolle. Tarkista Kelalta, voitko saada asumistukea. Varaa muuttolaatikot ja muuttoauto. Hanki asuntoon palovaroitin. Asunto on tarkastettu ennen uuden asukkaan muuttoa. Taloon muutettaessa asukkaan on myös itse tarkastettava asunto ja ilmoitettava mahdollisista havaitusta vioista tai puutteista numeroon VAKUUS Vakuusmaksu on maksettava ennen vuokrasopimuksen allekirjoittamista. Vakuusmaksu on 1-3 kuukauden vuokraa vastaava summa. Vakuusmaksu palautetaan noin kuukauden kuluessa siitä, kun vuokrasuhde on päättynyt. Vakuutta käytetään poismuuton jälkeen, jos asuntoa on vahingoitettu tai jos asukas ei ole hoitanut velvoitteitaan, esimerkiksi tehnyt loppusiivousta, palauttanut asunnon kaikkia avaimia tai maksanut vuokria. ASUNNON VAIHTO Asuntoa on mahdollista vaihtaa elämäntilanteen, kuten terveydentilan, perhekoon tai taloudellisen tilanteen muuttuessa. Asunnon vaihto on mahdollista, kun on asunut vuoden yhtäjaksoisesti samassa asunnossa. Vaihtoa haetaan täyttämällä asuntohakemus internet-sivulla tai asiakaspalvelussa. Asukkailla on myös mahdollisuus vaihtaa asuntoja keskenään asunnonvaihtopörssin kautta. Lisätietoja asiasta internet-sivuilla. ASUNNON IRTISANOMINEN Vuokrasopimus irtisanotaan kirjallisesti irtisanomisilmoituksella. Irtisanomisilmoituksen saa internet-sivuilta tai asiakaspalvelusta. Internet-sivuillamme voi ilmoituksen tehdä myös sähköisesti. Irtisanomisilmoituksen allekirjoittavat henkilöt, joiden nimiin vuokrasopimus on tehty. Irtisanomisaika on yksi kalenterikuukausi, ja se lasketaan irtisanomiskuukauden viimeisestä päivästä. Esimerkiksi kesäkuun aikana irtisanotun asunnon vuokrasopimus päättyy heinäkuun lopussa. Huoneistossa tehdään muuttotarkastus joko irtisanomisaikana tai asukkaan poismuuton jälkeen. KOTIVAKUUTUS Kouvolan Asunnoilla on omat vakuutukset, jotka kattavat vain kiinteistölle tapahtuvat vahingot. Asukkaan on hankittava kotivakuutus oman irtaimistonsa turvaksi. Kiinteistövakuutukset eivät korvaa asukkaan irtaimistolle tapahtuneita vahinkoja esim. vesivuodon tai tulipalon sattuessa. 3
4 POISMUUTTO POISMUUTTAJAN SIIVOUSOHJEET Muuttosiivous on tehtävä siten, että uusi asukas voi ottaa asunnon käyttöönsä siivoamatta. Puutteellisesti tehdyn siivouksen kustannukset veloitetaan asukkaalta. Muuton jälkeen huoneistossa tehdään tarkastus, jossa todetaan huoneiston kunto ja siisteys. Asunnon iästä ja asumisesta johtuva normaali kuluminen otetaan huomioon tarkastuksessa. Irtisano vuokrasopimus hyvissä ajoin. Ilmoita mahdollisista vioista tai puutteista irtisanomisilmoituksessa. Varmista, että vuokrat on maksettu. Siivoa asunto, parveke/piha-alue ja tyhjennä varastot. Asuntoon ei saa jättää irtainta tavaraa. Muuton yhteydessä tuleva poikkeuksellisen suuri jätemäärä tulee toimittaa jäteasemille. Palauta kaikki asunnon avaimet Kouvolan Asuntojen toimistoon välittömästi muuton jälkeen. Huoneistoon jätetyistä avaimista perimme korvauksen. Mikäli avaimia ei palauteta ajoissa tai niitä puuttuu, sarjoitetaan asunnon lukko uudelleen asukkaan kustannuksella. Lisätietoa asumisoppaan sivulla 12. Muista muuttoilmoitukset maistraattiin ja postiin. POISMUUTOSSA HUOMIOITAVAA Imuroi ja pese huoneiston kaikki lattiapinnat. Pyyhi tahrat ovista ja seinistä. Sulata ja puhdista keittiön kylmälaitteet ja jätä niiden ovet auki. Puhdista muut kodinkoneet ja keittiönkaapistot sisä- ja ulkopuolelta. Muista puhdistaa myös kodinkoneiden taustat. Pese ilmanvaihtoventtiilit ja liesituulettimen rasvasuodatin. Pesun yhteydessä ilmanvaihtoventtiilin säätöä ei saa muuttaa. Poista oma astianpesukone ja asenna poistettu kaappi takaisin. Muista tulpata viemäriin menevä astianpesukoneen poistoputkenliitos sekä tuleva vesijohtoputki. Puhdista kylpyhuoneen wc-istuin, käsienpesuallas, lattiakaivo, ilmanvaihtoventtiili sekä sauna. Asenna irrotetut kattorasiat ja sokeripalat takaisin. Poista ikkunan päällä olevat sälekaihtimet. Ikkunan välissä olevat saa jättää paikalleen. Tyhjennä parveke ja varastot. Irtainta tavaraa ei saa jättää asuntoon tai varastoihin. Paristokäyttöiset palovaroittimet ovat asukkaan omia ja ne on poistettava pohjarakenteineen. Tämä ei koske uusia peruskorjattuja asuntoja, joihin on peruskorjauksen yhteydessä asennettu verkkovirralla toimivat palovaroittimet. Sulje ovet ja ikkunat. VUOKRANMAKSU Vuokranmaksun eräpäivä on kuukauden 5. päivä. Vuokra ja muut maksut, kuten sauna- ja autopaikkamaksu, on maksettava eräpäivään mennessä. Jos sauna- ja autopaikkamaksut puuttuvat vuokralaskusta, ne pitää lisätä sinne itse. Vuokranmaksua varten asukas saa vuokralaskun muuttaessaan asuntoon. Vuosittaisen vuokrantarkistuksen yhteydessä asukkaalle lähetetään uusi vuokralasku. Vuokraa maksettaessa tulee käyttää aina viitenumeroa. 4
5 VAIKEUDET VUOKRANMAKSUSSA Vuokranmaksusta on tärkeä huolehtia ajallaan. Tilapäisissä maksuvaikeuksissa on otettava yhteyttä vuokranantajaan välittömästi. Maksukehotuksesta veloitetaan lain sallima perintäkulu. Myöhästyneestä vuokrasta peritään viivästyskorkoa, joka laskutetaan kahdesti vuodessa. Vuokrasopimus voidaan purkaa maksamattomien vuokrien vuoksi. Tarvittaessa maksamattomat vuokrat peritään asukkaalta oikeusteitse. VUOKRANMAKSUSSA VAIKEUKSIA Ota yhteys Kouvolan Asuntojen vuokranvalvontaan puh Tarkista oikeutesi Kelan asumistukeen. Selvitä mahdollisuudet toimeentulotukeen. OHJEITA HÄIRIÖTILANTEISIIN Asumishäiriöihin on hyvä puuttua mahdollisimman nopeasti. Asukas voi halutessaan keskustella ensin häiriötä aiheuttavan naapurin kanssa. Häiriötapauksista ilmoitetaan täyttämällä kirjallinen häiriöilmoituslomake, jonka saa internet-sivuilta tai asumisneuvojilta. Häiriöilmoitukset käsitellään luottamuksellisesti. Ilmoituksessa tulee kertoa mahdollisimman tarkasti häiriön ajankohta, millainen häiriö on ollut ja onko häiriö ollut toistuvaa. Häiriöilmoituksessa tulee pääsääntöisesti olla kahden eri asunnossa asuvan henkilön yhteystiedot. Nimettömiä ilmoituksia ei huomioida. Häiriöilmoitukset toimitetaan asumisneuvojalle. Asumisneuvoja on yhteydessä häiriötä aiheuttavaan asukkaaseen. Tarvittaessa asukkaalle annetaan huomautus tai varoitus. Mikäli häiriöt edelleen jatkuvat, tulee asiasta olla uudelleen yhteydessä. Häiriön vakavuudesta riippuen asukkaalle annetaan varoitus tai vuokrasopimus voidaan purkaa. Jos asukas kiistää häiriöt ja vuokrasopimuksen purkamisen, asia jätetään käräjäoikeuden ratkaistavaksi. Häiriöitä todistamaan tarvitaan yleensä vähintään kaksi henkilöä. Joissakin taloissa on vartiointipalvelu rauhallisen asumisen varmistamiseksi. Mikäli talossa ilmenee järjestyshäiriöitä, voi asukas soittaa vartiointiliikkeen päivystysnumeroon. Vartiointiliikkeen yhteystiedot löytyvät talon ilmoitustaululta. Vartijan käynnistä tulee tapahtumailmoitus Kouvolan Asunnoille. Jos häiriöiden vuoksi joudutaan soittamaan paikalle poliisit, on häiriöistä ilmoitettava myös asumisneuvojalle. Poliisi ei tiedota vuokranantajaa mahdollisista häiriöistä. ASUKASDEMOKRATIA Asukas on oman asumisensa ja asumisympäristönsä paras asiantuntija. Asukasdemokratia antaa asukkaille päätösvaltaa ja mahdollisuuden vaikuttaa omaa asumistaan koskeviin asioihin. Asukasdemokratia perustuu lakiin yhteishallinnosta vuokrataloissa ja sen lähtökohtana toimii asukaskokous. Kouvolan Asunnot järjestää vuosittain kaikkien asukkaiden yhteisen asukaskokouksen, jonka aika ja paikka ilmoitetaan erikseen. ASUKKAIDEN YHTEISTOIMINTA Asukastoiminta on asukkaiden yhteistä tekemistä oman asumisviihtyvyyden ja ympäristön parantamiseksi. Asukastoiminta tarjoaa keinon asukkaiden itsensä näköisen asuinympäristön luomiseen. Asukastoiminta on vapaaehtoista toimintaa, johon jokainen osallistuu oman jaksamisensa sekä osaamisensa mukaan. 5
6 MITEN MUKAAN TALON OMAAN ASUKASTOIMINTAAN? Asukastoimintaan pääsee mukaan osallistumalla omassa talossa pidettävään asukaskokoukseen. Asukaskokoukseen ovat tervetulleita kaikki talon asukkaat. Asukaskokous pidetään talossa kerran vuodessa ja kokouksessa käsitellään talon ajankohtaisia asioita sekä valitaan talolle asukastoimikunta. Asukastoimikunta edustaa tasapuolisesti talon asukkaita, käsittelee ja vie eteenpäin talon asukkaiden tekemiä esityksiä ja kysymyksiä. Asukastoiminnasta ja sen aloittamisesta saa lisätietoja asumisneuvojilta. ASUKASTOIMINTAA TUETAAN Yhteistä toimintaa varten asukastoimikunta saa käyttöönsä toimintarahan, jota voidaan käyttää esimerkiksi talkoiden, asukasjuhlien ja muiden yhteisten tilaisuuksien järjestämiseen sekä erilaisiin hankintoihin. Asukastoimikunta laatii vuosittain suunnitelman toimintarahan käytöstä. Asukastoiminnasta tiedotetaan talojen ilmoitustauluilla. Lisätietoa asukastoiminnasta saa talon asukastoimikunnan puheenjohtajalta. ASUNNON HOITAMINEN Asukkaan on hoidettava huoneistoa ja kiinteistön yhteisiä tiloja huolellisesti. Kaikista havaituista vioista, puutteista ja huoneiston vahingoittumisesta on viipymättä ilmoitettava vuokranantajalle. Asukas voi joutua itse vastaamaan vahingosta, jonka on jättänyt ilmoittamatta. Erityistä huomiota tulee kiinnittää kylpyhuoneiden kalusteiden, pinnoitteiden sekä lattia- ja seinämateriaalien saumojen kuntoon. Asukas voi tehdä asunnossa remontteja, mutta niistä on sovittava teknisen isännöitsijän kanssa. Remonttiluvan edellytyksenä on, että työ tehdään ammattitaitoisesti. LÄMMITYS Taloissa on yleensä vesikeskuslämmitys. Pattereiden termostaatit pitävät automaattisesti huoneiston lämpötilan tasaisena. Huoneiston lämpötilaa voi säätää patterin säätönupilla. Sopiva huoneenlämpötila on noin 20 astetta. Makuuhuoneessa lämpötila voi olla hieman alempi. Jos huoneiston lämpötila laskee lämmityskaudella alle 19 asteen tai nousee yli 23 asteeseen, eikä tilanne korjaannu huoneistokohtaisella säädöllä, tulee ottaa yhteys vikailmoitusnumeroon Asunnon lämpötila mitataan keskeltä huonetta tai sisäseinältä noin metrin korkeudelta. Termostaattiventtiiliä ei saa peittää paksuilla verhoilla tai suurilla huonekaluilla, vaan ilman on kierrettävä vapaasti patterin ympärillä. Patterien pintalämpötila vaihtelee lämmityskaudella termostaattisäädöstä johtuen haalean ja lämpimän välillä. ILMANVAIHTO Kiinteistön ilmanvaihto toimii koneellisesti joko normaali- tai tehosteteholla. Useimmiten ilmanvaihto on säädetty toimimaan tehosteteholla 3-4 kertaa vuorokaudessa. Osassa kiinteistöjä ilmanvaihto on huoneistokohtainen, jolloin asukas ohjaa ilmanvaihtoa liesikuvussa olevien kytkimien avulla. Kytkintä on pidettävä vähintään 1-asennossa. Huoneistossa oleskeltaessa sitä on pidettävä 2-asennossa, ruoanlaiton ja suihkussa 6
7 käynnin aikana on suositeltavaa käyttää asentoa 3 tai 4. Tarkista kuitenkin huoneistossasi olevat huoneistokohtaiset ohjeet. Katolla oleva huippuimuri imee ilmaa keittiössä, kylpyhuoneessa ja vaatehuoneessa olevien poistoilmaventtiilien kautta. Niiden säätöä ei saa muuttaa, koska silloin koko talon ilmanvaihto menee sekaisin. Asuntoon tulee raitista ilmaa ikkunoiden yläpuitteista tai raitisilmaventtiilien kautta. Näitä korvausilmareittejä ei saa tukkia. Yleisin syy ilmanvaihdon ongelmiin on poistoilmaventtiilien tai korvausilmaventtiilien tukkeutuminen tai tukkiminen. Poistoilmanvaihdon toimivuutta voi testata paperinpalan avulla. Aseta paperinpala poistoilmaventtiilin päälle. Sopiva ilmavirta pitää paperin paikallaan. Poistoilmakanavaan liitettäviä liesituulettimia ei saa asentaa jälkikäteen. LAITTEIDEN PUHDISTUS Poistoilmaventtiilien ja liesituulettimien rasvasuodattimen säännöllinen puhdistus kuuluu asukkaalle. Rungon ja lautasen väliin kertyy ajan mittaan pölyä, rasvaa ja likaa. Poistoilmaventtiili irrotetaan kehikkoineen kiertämällä kehikkoa vastapäivään ¼ kierrosta. Venttiili puhdistetaan miedolla pesuaineliuoksella ja harjalla. Puhdistuksen yhteydessä venttiilin säätöä ei saa muuttaa. Venttiili kiinnitetään kiertämällä myötäpäivään. Liesituulettimen metallinen rasvasuodatin puhdistetaan säännöllisesti joko tiskiharjalla ja tiskiaineella tai astianpesukoneessa. 7
8 VESIKALUSTEET JA KYLPYHUONEET Vuotavasta wc-pöntöstä tai hanasta on välittömästi ilmoitettava vikailmoitusnumeroon. Vuotavat vesikalusteet saattavat moninkertaistaa koko talon vedenkulutuksen. Kylpyhuone on hyvä kuivata lastalla suihkun jälkeen. Suuret pyykkimäärät suositellaan kuivattamaan kiinteistön yhteisessä kuivaushuoneessa. Vesieristeen rikkoutumisen vuoksi reikien poraaminen ja koukkujen asentaminen suihkunurkkauksen seiniin on kielletty 1,2 metrin etäisyydellä suihkunurkasta. Joissakin kylpyhuoneissa on käyttövesipatteri. Sen manuaalista säädintä on käännettävä muutaman kerran vuodessa säätimen toiminnan varmistamiseksi ja jumiutumisen estämiseksi. VIEMÄRIT Wc-pönttöön ei saa heittää siteitä, vaippoja, kissanhiekkaa, pumpulipuikkoja tai mitään esineitä, jotka voivat aiheuttaa viemärin tukkeutumisen. Ruokajätettä kuten kahvinporoja, kinkunrasvoja tai muita kotitalousjätteitä ei saa laskea keittiön viemäriin eikä wc-pönttöön. Viemärit pysyvät puhtaana, kun niihin laskee muutaman litran kiehuvaa vettä kerran kuukaudessa. Asukkaan on puhdistettava lattiakaivot ja hajulukot. Jos asunnossa tuntuu viemärin hajua, saattaa syynä olla kuivunut lattiakaivo. Hajulukko saadaan toimimaan laskemalla vettä viemäriin. PESUKONEET Lattiakaivon ritilä nostetaan pois paikoiltaan. Lattiakaivo puhdistetaan hiuksista ja muusta kiinteästä aineesta sekä pestään lämpimällä vedellä ja pesuaineella. Pesukoneiden asennuskustannuksista vastaa asukas ja työ on teetettävä LVI-asentajalla. Vesijohtoliitäntöjen on oltava paineenkestäviä ja hanan yhteydessä on oltava takaiskuventtiili, ellei sitä ole koneessa. Pyykinpesukone on asennettava kylpyhuoneeseen, mikäli teknisesti mahdollista. Astianpesukoneen alle on aina asennettava suojakaukalo. Astiapesukoneen asentamisen yhteydessä puretut kalusteet on säilytettävä ja ne on asennettava paikoilleen pois muutettaessa. Virheellisesti tehdyn liitännän aiheuttamista vahingoista vastaa asukas. Kun pesukone ei ole käytössä, täyttöhana on suljettava. Koneita ei saa jättää päälle kotoa pois lähtiessä. Astianpesukoneen tulovesi- ja poistoputkien kunto on tarkastettava viiden vuoden välein. SÄHKÖLAITTEET Sähkölaitteiden asennuksia ja korjauksia saa tehdä vain sähköalan ammattilainen. Kouvolan Asunnot tilaa yhtiön korjausvastuulle kuuluvat työt. Asukkaat vaihtavat itse palaneet lamput, loisteputket, paristot ja sulakkeet omalla kustannuksellaan. Sisäpistorasioista ei saa ottaa virtaa ulkona oleviin laitteisiin tai kosteisiin tiloihin. Kylpyhuoneen pistorasioita ei saa käyttää kylvyn tai suihkun aikana. 8
9 Jääkaappi, pakastin sekä pakastelokero on hyvä sulattaa määräajoin, jos niissä ei ole automaattisulatusta. Sulatusveden poistoputki saattaa tukkeutua. On hyvä varmistaa, että poistoputki toimii, ettei vesi valu lattialle. Jääkaappi, liesi sekä uuni on puhdistettava säännöllisesti. Keittiön kylmäkalusteet ja liesi on vedettävä vuosittain pois paikoiltaan ja niiden taustat on puhdistettava huolellisesti. Puhdistus lisää laitteiden käyttöikää sekä vähentää sähkönkulutusta. ANTENNIT ENERGIANSÄÄSTÖVINKKEJÄ Kaikkien lisäantennilaitteiden kuten satelliittiantennien asentamiseen on pyydettävä lupa tekniseltä isännöitsijältä. Antenniasennuksia saa tehdä vain antennialan ammattilainen. Kaikille parvekkeille ei ole mahdollista tehdä asennusta esimerkiksi ilmansuunnasta johtuen. PARVEKE Parveke on tarkoitettu oleskelua varten, ja se on pidettävä siistinä ja puhtaana lumesta. Parveke puhdistetaan niin, ettei valuva vesi tai roskat putoa alas. Ruoanlaitto ja myös grillaus parvekkeella on paloturvallisuussyistä kielletty. Vaatteet ja liinavaatteet tuuletetaan parvekekaiteen sisäpuolella. Matot puistellaan joko tuuletusparvekkeella tai piha-alueella tuuletustelineellä. Yksittäisiä parvekelasituksia ei saa tehdä. LEMMIKKIELÄIMET Piha-alueella lemmikkieläimet on pidettävä kytkettyinä. Piha-alue ei ole lemmikkien ulkoilutuspaikka, vaan lemmikit tulee ulkoiluttaa piha-alueen ulkopuolella. Jos vahinkoja sattuu, omistajan on kerättävä lemmikkien jätökset pois piha-alueelta. Omistajan on myös huolehdittava siitä, ettei lemmikki aiheuta häiriötä tai vahingoita huoneistoa. Lemmikkejä ei saa viedä sauna-, pesutupa- yms. tiloihin. MUITA ASIOITA Tekniseltä isännöitsijältä tulee kysyä lupa seuraavissa asioissa - kevyen kissa/koira-aidan rakentaminen takapihalle - asunnon muutostyöt esim. invaluiskat ja suihkukahvat 9 Käytä lämpöä, vettä ja sähköä säästäen. Sopiva huonelämpötila on noin 20 astetta, makuuhuoneessa lämpötila voi olla alempi. Yhden asteen korotus lämpötiloissa tekee 5 % korotuksen lämmityskuluissa. Älä peitä patteria ja termostaattia huonekaluilla tai verhoilla. Pidä patterit puhtaina, jotta lämmönluovutus huoneilmaan on mahdollisimman hyvä. Pölyiset patterit voivat lisätä lämmitysenergian tarvetta. Lämmityskaudella tuuleta nopeasti, älä jätä ikkunaa edes raolleen päiväksi. Sammuta kodinkoneet ja laitteet käytön jälkeen, älä jätä laitteita valmiustilaan. Vaihda hehkulamput energiansäästö- tai LED-lampuiksi. Muista sammuttaa valot sieltä, missä niitä ei tarvita. Sulata pakastin säännöllisesti. Puhdista jääkaapin takaosa säännöllisesti. Puhdistamaton jääkaappi kuluttaa enemmän energiaa ja voi aiheuttaa palovaaran kodissa. Hyödynnä uunin ja lieden jälkilämmöt ruoanlaitossa. Pese pyykkiä mieluiten täysinä koneellisina. Kuivata pyykit mahdollisuuksien mukaan ulkona. Ilmoita vuotavasta hanasta tai WCpöntöstä mahdollisimman nopeasti.
10 YHTEISTEN TILOJEN KÄYTTÖ YLEISTÄ Yleisissä tiloissa, kuten porraskäytävissä ja varastojen käytävillä, ei saa säilyttää tavaroita paloturvallisuussyistä. Yleisiin tiloihin jätetyt tavarat poistetaan ja siitä aiheutuneet kustannukset laskutetaan tavaroiden omistajalta. Kiinteistön vahingoittamisesta yhtiö perii täysimääräisen vahingonkorvauksen. Vahingon aiheuttaja tai alaikäisen kyseessä ollessa hänen vanhempansa ovat vahingonkorvausvelvollisia. VARASTOT Taloissa on ulkoiluvälineille kuten polkupyörille omat säilytystilat. Usein myös lastenvaunuille löytyy talosta oma varasto. Varastotiloissa ei saa säilyttää palavia nesteitä kuten bensiiniä tai kaasupulloja eikä polttomoottorilla varustettuja laitteita. Varastojen käytävillä ei saa säilyttää mitään tavaraa. Jokaiselle asunnolle on oma erillinen huoneistokohtainen irtainvarasto. Varastokopin lukon hankkii asukas itse. Poismuuton yhteydessä varasto on tyhjennettävä tai tyhjennys laskutetaan asukkaalta. PORRASKÄYTÄVÄT JA HISSI Porraskäytävässä ei saa paloturvallisuussyistä säilyttää mitään tavaroita esimerkiksi lastenvaunuja tai polkupyöriä. PESUTUPA JA KUIVAUSHUONE Useissa taloissa on asukkaiden käytössä oleva pesutupa ja kuivaushuone, joiden käyttö on pääsääntöisesti asukkaille ilmaista. Pesutupa on tarkoitettu talon asukkaiden pyykin pesuun. Mattojen pesu tavallisissa pesukoneissa ja lattioilla on kielletty. Pesutupa on siivottava käytön jälkeen. Ohjeet pesutuvan käytöstä löytyvät pesutuvan seinältä. Kuivaushuone on tarkoitettu ensisijaisesti pesutuvassa pestylle pyykille. Puhallinta saa käyttää kello 7 22 välisenä aikana. Kuiva pyykki on haettava pois mahdollisimman pian. KERHOHUONE Kerhohuoneiden käytöstä sekä järjestyksestä huolehtii yleensä talon asukastoimikunta. SAUNA Saunavuoro varataan asiakaspalvelusta puh Saunavuorosta peritään maksu, joka maksetaan vuokranmaksun yhteydessä. Saunavuorot on tarkoitettu talon asukkaiden käyttöön omalla varatulla vuorolla. Sauna ja pukuhuonetilat on jätettävä siistiksi käytön jälkeen. Asuntokohtaiset saunat: Älä kastele saunan seiniä. Tuuleta sauna hyvin ja pidä ilmastointia täydellä teholla noin puoli tuntia saunomisen jälkeen. Muista ilmoittaa kaikista vaurioista ja vioista välittömästi Kouvolan Asunnoille. Seuraa kiuaskivien kuntoa ja sitä, että kivet peittävät kiukaan vastukset. Uusien kiuaskivien hankinnasta vastaa vuokranantaja. 10
11 PIHA-ALUE Siisti piha ja asuinympäristö lisäävät viihtyisyyttä. Asukastoimikunnan järjestämillä pihatalkoilla edistetään asukkaiden yhteistoimintaa ja asumisviihtyvyyttä. Luhti- ja rivitalojen asuntopihojen/terassien kunnosta ja siisteydestä huolehtii asukas itse. Autojen pesu ja korjaaminen talon piha-alueella on kielletty. TUPAKOINTI Asunnossa ja yhteisissä tiloissa ei saa tupakoida. Tupakantumppeja ei saa heittää parvekkeelta alas tai jättää piha-alueelle. PYSÄKÖINTI Autopaikat on tarkoitettu liikennekäytössä olevien autojen pysäköintiä varten. Autopaikka varataan asiakaspalvelusta puh Vuokraamme yhden autopaikan per huoneisto. Jos paikkoja on vapaana, voi huoneistolla olla useampia autopaikkoja. Ylimääräisestä paikasta joutuu kuitenkin luopumaan, mikäli autopaikkaa tarvitsee asukas, jolla ei paikkaa ole. Kaikki tolppapaikat ovat maksullisia paikkoja. Autopaikkamaksu maksetaan vuokranmaksun yhteydessä. Autot tulee pitää pysäköintialueella niille varatuilla paikoilla. Vieraspaikat ovat asukkaiden vieraille lyhytaikaiseen pysäköintiin. Asukkaan on ohjattava myös vieraitaan pysäköimään autot oikein. Jatkuva väärin pysäköinti voi johtaa vuokrasopimuksen purkamiseen. Auton lämmityspistorasian kansi on pidettävä lukittuna ja johdot on poistettava käytön jälkeen. Autojen sisätilalämmittimet on kielletty sulakekuormituksen vuoksi. JÄTEHUOLTO Jätteet lajitellaan lajitteluohjeiden mukaisesti oikeisiin astioihin. Yli 10 asunnon taloissa on jätekatoksissa astiat biojätteelle, keräyskartongille, keräyspaperille ja metallijätteelle sekä loppujätteelle. Väärin lajiteltu jäte on talolle kustannuserä, jonka asukkaat maksavat vuokrissaan. Vaaralliset jätteet, vanhat kodinkoneet ja huonekalut sekä isokokoiset jätteet on toimitettava jäteasemille. Myös muuton yhteydessä syntyvä poikkeuksellisen suuri jätemäärä on vietävä jäteasemalle. Lisätietoa jäteasioista saa BIOJÄTE (ruskea astia) eloperäiset maatuvat jätteet kuten perkuujätteet, ruoantähteet, kuoret, kuivuneet ja pilaantuneet ruuantähteet, suodatinpaperit poroineen, kananmunan kuoret, munakennot, kuihtuneet kukat HUOM! ei muovipusseja eikä puutarhajätteitä METALLI (musta/harmaa astia) säilyke- ja juomatölkit, kannet, korkit, kattilat, alumiinifolio, tyhjät spraypullot PAPERI (vihreä astia) sanoma- ja aikakauslehdet, mainokset, kirjeet, kirjat ilman kansia KARTONKI (vihreä astia) kaikki puhtaat ja kuivat paperi-, kartonki- ja pahvipakkaukset, ruskea paperi, aaltopahvi, paperipussit, myös alumiinivuoratut ja muovi-ikkunalliset pakkaukset. Litistä laatikot ja purkit. LOPPUJÄTE (harmaa astia) mm. muovipakkaukset, pölynimurinpussit, kissanhiekat, tuhka, vaipat ja siteet, tekonahka, kengät, 11
12 ASUMISTURVALLISUUS ILMOITA VIAT Asukkaan on viipymättä ilmoitettava kaikki havaitsemansa kiinteistön sekä huoneiston viat, puutteet ja vahingoittuminen vuokranantajalle. Asukas voi joutua itse vastaamaan vahingosta, jonka on jättänyt ilmoittamatta. Kouvolan Asuntojen vikailmoitusnumero on Kiireettömät vikailmoitukset voi ilmoittaa myös sähköisesti osoitteessa HUOLTOPÄIVYSTYS Vikailmoitusnumero on aina toiminnassa. Numeroon tehdään kaikki vikailmoitukset sekä ovenavauspyynnöt. KOTIVAKUUTUS Asukkaan on hankittava kotivakuutus omaisuutensa turvaksi. Kodin vakuutuksella turvataan omat tavarat kodissa, pihalla sekä talon varastoissa. Lisätietoa kotivakuutuksista saa vakuutusyhtiöstä. Kouvolan Asunnoilla on omat kiinteistön vakuutukset, jotka eivät korvaa asukkaan irtaimistolle tapahtuneita vahinkoja. PALOTURVALLISUUS Jokaisessa asunnossa on lakisääteisesti oltava palovaroitin. Asukkaan vastuulla on palovaroittimen hankkiminen ja toimintakunnossa pitäminen. Palovaroittimen toimintaa tulee testata säännöllisesti. Varoittimen paikka on katossa, ja pienissä asunnoissa paras paikka on makuuhuone. Palovaroittimia tulee olla 1 kpl alkavaa 60 m 2 kohti. Uusissa ja vuoden 2010 jälkeen peruskorjatuissa kohteissa on verkkovirralla toimivat palovaroittimet. Talojen pelastussuunnitelmat ovat nähtävissä internet-sivuilla LUKOT JA TURVALUKOT Asukkaan tulee säilyttää avaimia huolellisesti. Jos avain unohtuu, huoltomies avaa oven ainoastaan huoneistossa kirjoilla olevalle henkilölle. Oven avaamisesta asukas maksaa huoltoyhtiön perimän avausmaksun. Jos avain katoaa, on lukon uudelleen sarjoitus tilattava vuokranantajan kautta puh Lukon uudelleen sarjoituksen maksaa asukas. Mikäli asukas ei ole tilannut lukon uudelleen sarjoitusta ja on itse teettänyt kadonneen avaimen tilalle uuden, lukon sarjoitus tehdään asukkaan kustannuksella poismuuton yhteydessä. Asukas voi asennuttaa itselleen turvalukon. Yksi turvalukon avaimista suositellaan toimitettavaksi kiinteistön huoltoliikkeelle. Mikäli avainta ei ole luovutettu, ja turvalukon vuoksi aiheutuu vuokranantajalle kustannuksia (esim. hätätilanteessa murtautuminen), joutuu asukas korvaamaan tästä aiheutuneen lisävahingon. Pois muutettaessa on turvalukko jätettävä paikoilleen ja avaimet luovutettava korvauksetta Kouvolan Asunnoille. IQ-avain sisältää pariston ja elektroniikkaa. Avain on työnnettävä rauhallisesti lukkoon ja odotettava äänimerkkiä ennen avaimen kiertämistä. IQ-avaimen pariston vaihtoa ei voi tehdä itse. Asukkaan on otettava yhteys Kouvolan Asuntojen vikailmoitusnumeroon , kun IQ-avaimen paristo on vaihdettava. Kun paristo heikkenee, antaa avaimen summeri kolme pitkää piippausta aina kun avain työnnetään lukkoon. Avain toimii moitteetta -10 C C lämpötiloissa. Avainta ei saa säilyttää kylmässä tai kuumassa paikassa, esim. auton kojelaudalla. 12
13 VASTUUNJAKOTAULUKKO Alla olevassa taulukossa on lueteltu yleisimmät huoneiston kunnossapitoon liittyvät korjaukset, huollot ja hankinnat. Kouvolan Asunnot Oy:n vastuulla olevissa asioissa sekä epäselvissä tapauksissa asukkaan tulee ottaa yhteyttä vikailmoitusnumeroon Huoneiston osa tai siinä oleva laite Kouvolan Asunnot Oy Asukas Huomautuksia OVET, IKKUNAT JA AVAIMET Lisäavaimet Tilaus puh Kadonneet avaimet / lukon sarjoitus Tilaus puh Turvalukon hankinta ja asennus Abloy IQ-avaimen paristo Ota yhteys puh Varmuusketjun hankinta Ovisilmän hankinta ja asennus Asennuskorkeus 160 cm, oven keskelle Irtainvaraston riippulukko Ikkuna-avain Erikoisavaimet puh Verhopidikkeet Sälekaihtimien hankinta ja asennus Ikkunoiden ja ovien tiivisteet Aukipitolaitteet Ikkunapuitteiden ja helojen korjaus Ulko-ovet Postiluukku ja ovikello Ulko-oven nimikilpi KIINTEÄT KALUSTEET Kaapistot, hyllyt ja helat Vaatenaulakko Kh:n ja wc:n peilit, peilikaapit Jääkaapin / pakastimen korjaus Liesi, liesikupu Astiankuivauskaapin ritilät Vakiovarusteet esim. wcpaperitelineet, pyyhekoukut LÄMMITYS Lämpöpatterin ilmaus Patteriventtiilin korjaus Lämpöpatterin korjaus VESI- JA VIEMÄRILAITTEET Viemärin avaus 13
14 Putkistovuodot Wc-laitteet Vesihanan tiivisteet Vesihanan / suihkuhanan vaihto Vesikalusteiden lisäasennukset Teetä työ LVI-asentajalla Pesukoneen ja astianpesukoneen Teetä työ LVI-asentajalla asennus, kytkentä / liitäntä Käsisuihkuletkun uusinta Pesualtaan tulppa Lattiakaivon puhdistus Hajulukon puhdistus ILMANVAIHTO Liesikuvun rasvasuodattimen puhdistus Poisto- ja korvausilmaventtiilien puhdistus SÄHKÖLAITTEET Sulakkeiden hankinta ja vaihto Asumisaikana Kattovalaisimien lamput Asumisaikana Wc-valaisimen lamppu Asumisaikana Keittiövalaisimien lamput ja loisteputket Asumisaikana Ovikellon patteri ja patterin vaihto Asumisaikana Antennijohto Asumisaikana Valokatkaisijat ja pistorasiat Lieden, jääkaapin ja liesikuvun lamput Asumisaikana Asuntokohtaisen kiukaan kivet Palovaroitin (patterikäyttöinen) Asumisaikana MUITA Parvekkeiden lumen luonti Parvekkeiden vedenpoistoaukon puhdistus Rivi- ja luhtitalojen asuntopihojen hoito ja puhtaanapito sekä oven edustan puhdistus 14
15 JÄRJESTYSSÄÄNNÖT Turvallisuus ja asumisen viihtyvyys Kiinteistön alueella ja rakennuksissa tulee asumisessa noudattaa lainsäädännön ja näiden järjestyssääntöjen määräyksiä. Asukkaiden on huolehdittava siitä, että heidän vieraansa noudattavat lakia ja järjestyssääntöjä. Yleinen hiljaisuusaika on kello , jolloin asukkaille suodaan yörauha. Päihdyttävien aineiden nauttiminen piha-alueella ja yleisissä tiloissa ei ole sallittua. Huoneistot Huoneistoa on hoidettava huolellisesti. Havaituista vioista ja puutteista, kuten vesivuodot, rakenneviat tms. on viivytyksettä ilmoitettava huoltoliikkeelle tai vuokranantajalle. Huoneistoissa ei tule viettää muita asukkaita häiritsevää elämää. Havaituista häiriöistä on ilmoitettava yhtiön toimistoon. Ammatin tai liiketoiminnan harjoittaminen huoneistossa vaatii vuokranantajan luvan. Poistuessaan huoneistosta 7 päivää pidemmäksi ajaksi on siitä ilmoitettava huoltoyhtiölle. Parvekkeet Parvekkeet tulee pitää siistinä ja puhtaana lumesta eikä sieltä saa heittää roskia alas. Ruoanlaitto parvekkeilla ei ole sallittu eikä parveketta saa käyttää varastona. Vaatteiden ja liinavaatteiden tuuletus on sallittu parvekekaiteen sisäpuolella. Yhteiset tilat Yhteisissä tiloissa on liikuttava meluttomasti ja turha oleskelu niissä ei ole sallittua. Varastotilat Varastotiloissa ei saa säilyttää palavia nesteitä eikä mitään polttomoottorilla varustettua laitetta, myös niiden korjaaminen kiinteistön tiloissa ja pihamaalla ei ole sallittua. Varaston käytävillä tai porraskäytävissä ei saa säilyttää tavaroita ja varastokopit tulee pitää lukittuina. Pesutupa ja saunatilat Talon yhteiset pesutilat on tarkoitettu vain talon asukkaita varten omalla varatulla vuorolla. Pesulatiloja ja siellä olevia koneita on käytettävä annettujen ohjeiden mukaisesti. Ulkoalueet Polkupyörät ja muut ulkoiluvälineet tulee säilyttää niille varatuissa telineissä ja tiloissa. Autot pidetään vain paikoitusalueella niille varatuilla paikoilla. Autopaikat on tarkoitettu vain liikennekäytössä olevien autojen pysäköintiä varten. Porraskäytävien eteen ajo on sallittu poikkeustilanteissa ja vain lyhytaikaisesti esim. muuttoautolle tai invataksille. Ajoneuvojen korjaaminen kiinteistön alueella ei ole sallittu. Auton lämmityspistorasiat on pidettävä lukittuna ja lämmitysjohdot poistettava käytön jälkeen tolpasta. Istutusten ja nurmikoiden kaikenlainen vahingoittaminen on kielletty. Grillaaminen on sallittu vain sille varatulla paikalla. Grillipaikalla on noudatettava siisteyttä ja hyviä käytöstapoja sekä grillipaikan käytöstä mahdollisesti annettuja erillisiä ohjeita. Yleinen hiljaisuusaika koskee myös piha-aluetta ja grillipaikkaa. Mattojen tomutus on sallittu vain siihen tarkoitukseen varatuilla paikoilla. Tupakointi Tupakointi huoneistoissa ja kaikissa yleisissä tiloissa on kielletty. Parvekkeella tupakoidessa on varmistuttava, ettei siitä aiheudu kohtuutonta haittaa muille asukkaille. Tupakantumppien heittäminen parvekkeelta tai jättäminen ulkoalueille ei ole sallittua. Jätehuolto Talousjätteet on vietävä pihalla oleviin jäteastioihin jäteyhtiön lajitteluohjeen mukaisesti. Muiden kuin talousjätteiden poiskuljettamisesta on asukkaiden itse huolehdittava. Kotieläimet Huoneistojen ulkopuolella kotieläimet on pidettävä kytkettyinä, eivätkä ne saa häiritä talon asukkaita. Kotieläinten ulkoiluttaminen on kielletty lasten leikkipaikoilla ja niiden välittömässä läheisyydessä, eivätkä ne saa tehdä tarpeitaan piha-alueelle. Seuraamukset ja vahingonkorvausvelvollisuus Näiden järjestyssääntöjen noudattamatta jättämisestä yhtiö ryhtyy toimenpiteisiin. Seurauksena voi olla vuokrasopimuksen purku. Kiinteistön omaisuuden vahingoittamisesta yhtiö perii täysimääräisen vahingonkorvauksen. Vahingon aiheuttaja, tai alaikäisen kyseessä ollessa hänen vanhempansa, ovat vahingonkorvausvelvollisia. 15
16 KOUVOLAN ASUNNOT OY Avoinna ma - pe klo SÄHKÖINEN ASIOINTI (mm. vikailmoitus, irtisanomisilmoitus) Vikailmoitukset 24 h puh VUOKRAUS- JA ASIAKASPALVELUT Keskikatu 5, Kouvola puh RAKENNUTTAMIS- JA YLLÄPITOPALVELUT Keskikatu 5, Kouvola ASUMISNEUVONTA Kauppalankatu 6 A, 4. krs, Kouvola TALOUS- JA HALLINTOPALVELUT Kauppalankatu 6 A, 4. krs, Kouvola Vuokravalvonta puh
Kodin asumisopas. Lue ja säilytä!
Kodin asumisopas Lue ja säilytä! Tervetuloa Kouvolan Asunnot Oy:n asukkaaksi! Sisällys MUUTTAMINEN... 3 Vuokrasopimus Vakuus Asunnon tarkastus Asunnon vaihto Kotivakuutus Internet-yhteys Muuttajan muistilista
Asukasopas. Lue ja säilytä!
Asukasopas Lue ja säilytä! 2 Sisältö Onnea uuteen kotiin! MUUTTAMINEN tervetuloa asukkaaksi... 4 Vuokrasopimus Vakuusmaksu Tulotarkastus Muuttoilmoitus Sähkösopimus Internet-yhteys Saunavuoro Autopaikka